NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: KNR-VFR-4865/2025-4

**868a**

**I n f o r m á c i a**

Výboru Národnej rady Slovenskej republiky pre financie a rozpočet o výsledku prerokovania Správy o finančnej stabilite - máj 2025 (tlač 868)

 Správu o finančnej stabilite - máj 2025 pridelil predseda Národnej rady Slovenskej republiky svojím rozhodnutím č. 921 zo dňa 6. júna 2025 na prerokovanie Výboru Národnej rady Slovenskej republiky pre financie a rozpočet **do začiatku rokovania o tomto bode na schôdzi Národnej rady Slovenskej republiky.**

Správa bola predložená podľa § 1 ods. 3 písm. i) zákona Národnej rady Slovenskej republiky č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov.

Ako gestorský výbor určil Výbor Národnej rady Slovenskej republiky pre financie a rozpočet, ktorý podá **informáciu** o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.

**Výsledok rokovania vo výbore:**

 Uvedenú správu prerokoval Výbor Národnej rady Slovenskej republiky pre financie a rozpočet a prijal k nej uznesenie č. 237 zo dňa 12. júna 2025.

 Uvedený výbor predloženú správu zároveň vzal na vedomie a odporučil ju Národnej rade Slovenskej republiky **vziať na vedomie**.

Zo strany výboru ani poslancov neboli predložené žiadne stanoviská alebo pripomienky.

Určil poslanca **Zdenka SVOBODU** za spravodajcu výboru a poveril ho predniesť informáciu výboru na schôdzi Národnej rady Slovenskej republiky a navrhnúť Národnej rade Slovenskej republiky postup pri hlasovaní podľa príslušných ustanovení zákona č. 350/1993 Z. z. o rokovacom poriadku Národnej rady Slovenskej republiky.

Zároveň odporučil Národnej rade Slovenskej republiky

podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**vysloviť súhlas,**

aby guvernér Národnej banky Slovenska **Peter Kažimír** správu uviedol a mohol vystúpiť v rozprave na schôdzi Národnej rady Slovenskej republiky.

Návrh uznesenia Národnej rady Slovenskej republiky je prílohou tejto informácie.

Bratislava 12. júna 2025

**Ján Blcháč, v. r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

––––––––––––––––––––––––––––––––––––––––––––––––––––––––––––––––-

Číslo: KNR-VFR-4865/2025-4

**N á v r h**

**U z n e s e n i e**

**Národnej rady Slovenskej republiky**

**z ...... júna 2025**

Národná rada Slovenskej republiky

 podľa § 1 ods. 3 písm. i) zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov

berie na vedomie

Správu o finančnej stabilite - máj 2025 (tlač 868).